My honde is geskiet op eiendom van produsent - hoe gemaak ? - Predation Management Forum
My honde is geskiet op eiendom van produsent - hoe gemaak ?
Die eienaar van drie honde in Namakwaland se honde is almal deur ‘n produsent op die produsent se eie grond geskiet. Die honde-eienaar wou weet of hy enige aksie teen die produsent kon neem omdat hy gemeen het dat die persoon sy honde wederegtelik geskiet het.
Dit is ongelukkig so dat die produsent heeltemal binne sy eie regte opgetree het om die vreemde honde op sy eie grond te skiet om te voorkom dat die honde sy vee vang. Die honde is ook op 'n plaas geskiet en dus het die produsent nie die Wet op Beheer van Vuurwapens, 2000 (Wet no. 60 van 2000) oortree nie.
Indien hy die honde op die eienaar van die honde se grond geskiet het, was dit ‘n ander saak wat waarskynlik op kwaadwillige saakbeskadiging en onwettige skiet van diere sou uitgeloop het.